НАРУЧИЛАЦ

**ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД**

УПРAВA ЈП ЕПС

**ПРВАИЗМЕНА**

**КОНКУРСНЕ ДОКУМЕНТАЦИЈЕ**

за јавну набавку услуга

“УСЛУГЕ ФИЗИЧКО ТЕХНИЧКОГ ОБЕЗБЕЂЕЊА-ЗА ПОТРЕБЕ ОГРАНКА

ХЕ ЂЕРДАП”

бр. 1659-2018 (ЈНО/1000/0043/2018)

(заведено у ЈП ЕПС број 12.01.439088/15-18 од 27.11.2018. године)

*Београд, Новембар, 2018. Године*

На основу члана 63. став 5. и члана 54. Закона о јавним набавкама („Сл. гласник РС”, бр. 124/12, 14/15 и 68/15) Комисија је сачинила:

**ПРВА ИЗМЕНА**

**КОНКУРСНЕ ДОКУМЕНТАЦИЈЕ**

за јавну набавку услуга

“УСЛУГЕ ФИЗИЧКО ТЕХНИЧКОГ ОБЕЗБЕЂЕЊА-ЗА ПОТРЕБЕ ОГРАНКА

ХЕ ЂЕРДАП”

**бр. 1659-2018 (ЈНО/1000/0043/2018)**

1.

У конкурсној документацији, у оквиру додатних услова, који се односе на пословни капацитет, врши се измена, додатног услова који гласи:

„да је понуђач у претходне две године пре истека рока за подношење понуда успешно извршио услуге које су предмет јавне набавке у минималном износу од 300.000.000,00 динара без ПДВ од чега је у износу од најмање 100.000.000,00 динара без ПДВ-а пружано референтним наручиоцима који се у смислу Одлуке о одређивању великих техничких система од значаја за одбрану, (Службени гласник РС бр. 41/2014, 35/2015, 86/2016 и 53/2017.), сматрају великим техничким системом од значаја за одбрану земље“

Тако да измењен услов сада гласи:

„да је понуђач у претходне две године пре истека рока за подношење понуда успешно извршио услуге које су предмет јавне набавке у минималном износу од 300.000.000,00 динара без ПДВ, од чега је у износу од најмање 250 000 000,00 динара без ПДВ-а, збирно за две године, пружио услуге референтним наручиоцима који се у смислу Одлуке о одређивању великих техничких система од значаја за одбрану (Сл.Гласник РС бр.41 од 16.04.2014.) сматрају великим техничким системима од значаја за одбрану земље.

2.

У конкурсној документацији, у оквиру додатних услова, који се односе на пословни капацитет, врши се допуна додатног услова, тако што се додаје нови услов и доказ за захтевани доказ, а који гласи:

**Услов:**

„Да понуђач поседује полису осигурања од законске (опште) и професионалне одговорности као и за делатности причињене трећим лицима, коју има закључену са осигуравајућим друштвом у минималном износу од 150 000 000,00 динара по штетном догађају, за неограничен број штетних догађаја, важећу у тренутку подношења понуда.“

**Доказ:**

„Фотокопија захтеване полисе осигурање“

3.

У конкурсној документацији, у оквиру додатних услова, који се односе на технички капаците, врши се допуна додатног услова, тако што се додају нови услови и докази за захтеване услове, а који гласе:

**Услов:**

-Да понуђач поседује најмање једну термовизијску камеру за период смањене видљивости и лоших временских услова, следећих карактеристика: пуна фреквенција слике (30 Нz “fast video”), објектив 30-100мм саручним зумом, дигитални зум, видео излаз, могућност меморисања слика и видео записа са временом и датумом снимања, могућност батеријског напајања и аутономијом рада већом од 4 часа, детекцију људи на даљинама до 2000м и возила на даљинама до 5000м, рад у свим временским условима, (од 120 до +60 степени Целзијуса), степен заштите ИП 67 (водотпорна и отпорна на прашину).

-Да понуђач мора поседовати најмање 2 (словима: два) сета опрема за технички систем заштите периметара (детекција и видео верификација покрета) који поседује бежични пренос података у реалном времену (алармни сигнал и видео запис) и сопствено аутономно напајање (нпр. агрегат, акумулатор, соларно напајање и сл.)

-Да понуђач поседује најмање два видео – алармна система са видео надзором у реалном времену.

-Да понуђач поседује најмање 5 алкометара.

-Да понуђач поседује најмање 35 батеријских лампи.

**Доказ:**

Доказ за термовизијску камеру:

-Доказ о власништву као што је уговор или фактура о куповини, у случају закупа - уговор о закупу као и доказ да закуподавац има у власништву термовизијску камеру коју је дао у закуп (фотокопију оверене и потписане пописне листе закуподавца или уколико је термовизијска камера купљена након 01.01.2017. године закуподавац је у обавези да достави фактуре о куповини). Уколико је камера узета на лизинг понуђач је у обавези да приложи каталог или техничке карактеристике купљена или закупљене термовизијске камере из којих се недвосмислено може закључити да уређај испуњава захтевани услов.

Доказ за опрему за технички систем заштите периметара (детекција и видео верификација покрета)

-Уговор о куповини или фактура о куповини у случају закупа – уговор о закупу као и доказ да закуподавц има у власништву тражени систем који је дао у закуп (фотокопију оверене и потписане пописне листе закуподавца на дан 31.12.2017. године или уколико је опрема купљена након 01.01.2018. године закуподавац је у обавези да достави фактуре о куповини).Уколико је опрема узета на лизинг понуђач је у обавези да достави и фотокопију уговора о лизингу.

Доказ за алармни система са видео надзором у реалном времену

-Уговор о куповини или фактура о куповини у случају закупа – уговор о закупу као и доказ да закуподавц има у власништву тражени систем који је дао у закуп (фотокопију оверене и потписане пописне листе закуподавца на дан 31.12.2017. године или уколико је опрема купљена након 01.01.2018. године закуподавац је у обавези да достави фактуре о куповини).Уколико је опрема узета на лизинг понуђач је у обавези да достави и фотокопију уговора о лизингу.

Доказ за алкометре и батеријске лампе:

-Изјава понуђача дата под пуном кривичном и материјалном одговорношћу да понуђач поседује захтевани број лампи и алкометара. (Образац 10 Конкурсне документације)

4.

У конкурсној документацији, у оквиру додатних услова, који се односе на технички капацитет, врши се измена додатног услова који гласи:

„Поседује најмање 27 сетова за електронску верификацију присуства службеника обезбеђења“, па измењен услов и захтеван доказ сада гласи:

**Услов:**

Да понуђач поседује најмање један систем за електронску верификацију присуства службеника обезбеђења у реалном времену, који поседује најмање 5 лиценцираних мобилних апликација. Уређај мора имати могућност израде дневних, недељних, месечних извештаја о обиласцима. Систем мора испуњавати следеће услове:  праћење и извештавање о инциднтима  у реалном времену; праћење активности радника обезбеђења у реалном времену; праћење активности патролиррања у реалном времену; извештавање о активностима и догађајима у реалном времену; геолоцирање у реалном времену; заштита службеника обезбеђења на изолованим позицијама у реалном времену; прављење фотографија и видео записа и могућност прилагања извештајима; онлајн управљање наредбама – давање инструкција службеницима обезбеђења у реалном времену.

**Доказ:**

-Уговор о куповини или коришћењу система за електронску верификацију службеника обезбеђења или фактура или извод из књиговодствене евиденције о поседовању опреме и каталог или технички опис система из кога се може недвосмислено закључити да систем испуњава све напред наведене захтеве.

У случају закупа – уговор о закупу као и доказ да закуподавц има у власништву тражени систем који је дао у закуп (фотокопију оверене и потписане пописне листе закуподавца на дан 31.12.2017. године или уколико је опрема купљена након 01.01.2018. године закуподавац је у обавези да достави фактуре о куповини). Уколико је опрема узета на лизинг понуђач је у обавези да достави и фотокопију уговора о лизингу.

5.

У конкурсној документацији, у оквиру додатних услова, који се односе на кадровски капацитет, врши се допуна додатног услова, тако што се додају нови услов и докази за захтевани доказ, а који гласе:

**Услов:**

- Да понуђач уредно и редовно измирује обавезе исплате зарада запосленима, у складу са Законом о раду Р. Србије

**Доказ:**

-Прва страна извода ИЗВОД ИЗ ПОЈЕДИНАЧНЕ ПОРСКЕ ПРИЈАВЕ ЗА ПОРЕЗ И ДОПРИНОСЕ ПО ОДБИТКУ (ЕБП ПУРС) из које се види да је послодавац измирио обавезе у законском року, односно до последњег дана у месецу за претходни месец.

6.

У конкурсној документацији врши се допуна тако што се додаје Образац 10-Изјава понуђача о испуњености услова у погледу техничког капацитета.

У прилогу ове измене налази се Образац 10.

7.

У конкурсној документацији у оквиру Модела Уговора, врши се допуна у члану 9., тако што се додаје тачка 31 и тачка 35, која гласи:

„31. поседује најмање два видео – алармна система са видео надзором у реалном времену.

32. поседује најмање 5 алкометара“

У прилогу ове измене налази се допуњен Модел Уговора.

8.

Ова измена се објављује на Порталу управе јавних набавки и интернет страници Наручиоца.

ОБРАЗАЦ 10.

**ИЗЈАВА ПОНУЂАЧА О ИСПУЊЕНОСТИ УСЛОВА У ПОГЛЕДУ ТЕХНИЧКОГ КАПАЦИТЕТА**

**Предмет јавне набавкe је јавна набавка:** “УСЛУГЕ ФИЗИЧКО ТЕХНИЧКОГ ОБЕЗБЕЂЕЊА-ЗА ПОТРЕБЕ ОГРАНКА ХЕ ЂЕРДАП”, редни број набавке 1659-2018 (ЈНО/1000/0043/2018)

Под пуном моралном, материјалном и кривичном одговорношћу изајвљујемo да поседујемо, следећу опрему и то:

-најмање 5 алкометара

-најмање 35 батеријских лампи.

|  |  |  |
| --- | --- | --- |
| Датум: | М.П. |  Потпис понуђача |
|  |  |  |

**8. Модел Уговора**

*У складу са датим Моделом уговора и елементима најповољније понуде биће закључен Уговор о јавној набавци. Понуђач дати Модел уговора потписује, оверава и доставља у понуди.*

**Уговорне стране:**

**КОРИСНИК УСЛУГЕ**:

1. Јавно предузеће „Електропривреда Србије“ Београд, Улица Балканска бр. 13, Матични број 20053658, ПИБ 103920327, Текући рачун 160-700-13 Banca Intesа ад Београд, које заступа законски заступник Милорад Грчић, в.д. директора (у даљем тексту: Корисник услуге)

и

**ПРУЖАЛАЦ УСЛУГЕ**:

1. \_\_\_\_\_\_\_\_\_\_\_\_\_\_\_\_\_ (назив Пружаоца услуге) из \_\_\_\_\_\_\_\_(седиште), ул. \_\_\_\_\_\_\_\_\_\_\_\_(назив улице), бр.\_\_\_\_, матични број: \_\_\_\_\_\_\_\_\_\_\_, ПИБ: \_\_\_\_\_\_\_\_\_\_, текући рачун\_\_\_\_\_\_\_\_\_\_\_ (број текућег рачуна), Банка\_\_\_\_\_\_\_\_\_\_(назив банке), кога заступа \_\_\_\_\_\_\_\_\_\_\_\_\_\_\_\_\_\_ (својство), \_\_\_\_\_\_\_\_\_\_\_\_\_ (име и презиме), \_\_\_\_\_\_\_\_\_\_\_ (функција) (као лидер у име и за рачун групе понуђача) , (у даљем тексту: Пружалац услуге)

**2а)** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_из \_\_\_\_\_\_\_\_\_\_\_\_\_, улица

 \_\_\_\_\_\_\_\_\_\_\_\_\_\_\_\_\_\_\_ бр. \_\_\_, ПИБ: \_\_\_\_\_\_\_\_\_\_\_\_\_, матични број \_\_\_\_\_\_\_\_\_\_\_\_\_, Текући рачун \_\_\_\_\_\_\_\_\_\_\_\_, банка \_\_\_\_\_\_\_\_\_\_\_\_\_\_ ,кога заступа \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, (члан групе понуђача или подизвођач)

**2б)** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_из \_\_\_\_\_\_\_\_\_\_\_\_\_, улица

 \_\_\_\_\_\_\_\_\_\_\_\_\_\_\_\_\_\_\_ бр. \_\_\_, ПИБ: \_\_\_\_\_\_\_\_\_\_\_\_\_, матични број \_\_\_\_\_\_\_\_\_\_\_\_\_,

Текући рачун \_\_\_\_\_\_\_\_\_\_\_\_, банка \_\_\_\_\_\_\_\_\_\_\_\_\_\_ ,кога заступа \_\_\_\_\_\_\_\_\_\_\_\_\_\_\_\_\_\_\_\_\_\_\_, (члан групе понуђача или подизвођач)

(у даљем тексту заједно: Уговорне стране)

закључиле су у Београду, следећи:

**УГОВОР О ПРУЖАЊУ УСЛУГА**

УВОДНЕ ОДРЕДБЕ

Имајући у виду:

• да је Наручилац спровео, отворени поступак јавне набавке, сагласно члану 32. Закона о јавним набавкама („Службени гласник РС“ број 124/2012, 14/2015 и 68/2015), (у даљем тексту: Закон) за јавну набавку “УСЛУГЕ ФИЗИЧКО ТЕХНИЧКОГ ОБЕЗБЕЂЕЊА-ЗА ПОТРЕБЕ ОГРАНКА ХЕ ЂЕРДАП” (у даљем тексту: Услуга), JН/2000/0009/2017**;**

• да је Позив за подношење понуда у вези предметне јавне набавке објављен на Порталу јавних набавки дана \_\_\_\_\_\_ године, интернет страници Корисника услуге као и на Порталу службених гласила и база прописа.

• да Понуда Понуђача (у даљем тексту:Пружалац услуге) у отвореном поступку за 1659-2018 (ЈНО/1000/0043/2018), која је заведена код Корисника услуге под ЈП ЕПС бројем \_\_\_\_\_\_ од \_\_\_\_\_.2017. године у потпуности одговара захтеву Наручиоца из позива за подношење понуда и Конкурсној документацији;

• да је Наручилац, на основу Понуде Понуђача и Одлуке о додели Уговора, изабрао Понуђача за реализацију услуге, јавна набавка број JН/2000/0009/2017.

**ПРЕДМЕТ УГОВОРА**

**Члан 1**.

Овим Уговором о пружању услуге (у даљем тексту: Уговор) Пружалац услуге се обавезује да за потребе Корисника услуге изврши: “УСЛУГЕ ФИЗИЧКО ТЕХНИЧКОГ ОБЕЗБЕЂЕЊА-ЗА ПОТРЕБЕ ОГРАНКА ХЕ ЂЕРДАП”, у свему према захтевима конкурсне документације, Понуди Пружаоца услуге, Обрасцу структуре понуђене цене и техничкој спецификацији, као Прилозима 1. 2., 3. и 4. Уговора.

**ЦЕНА**

**Члан 2**.

Цена Услуге из члана 1. овог Уговора износи \_\_\_\_\_\_\_\_\_\_\_\_\_\_\_\_\_\_ RSD, без пореза на додату вредност по радном сату, по једном извршиоцу односно \_\_\_\_\_\_\_\_\_\_РСД по радном сату, по једном извршиоцу са обрачунатим ПДВ.

У цену су урачунати сви трошкови везани за реализацију Услуге.

Уговор се закључује на износ од\_\_\_\_\_\_\_\_\_\_\_\_\_\_\_\_\_\_\_\_\_ без пореза на додату вредност, а што представља процењену вредност јавне набавке.

**НАЧИН ПЛАЋАЊА**

**Члан 3**.

Корисник Услуге ће плаћање уговорене цене извршити преносом средстава на рачун Пружаоца услуге у року до 45 (словима:четрдесетпет) дана од дана пријема исправног рачуна са пратећом документацијом, и то:

- месечним рачунима, у висини вредности пружених услуга;

Пружалац услуге се обавезује да ради благовременог плаћања Кориснику Услуге достави:

- уз месечни рачун и Записник о пруженим услугама,у коме ће се исказати обрачун обима извршених услугa (квантитет), односно стварне количине пружених услугa према броју радних сати свих извршилаца услуга, потписан од овлашћеног лица Уговорних страна;

Пружалац услуге је сагласан да Корисник услуге обустави и плати порез на добит по одбитку на уговорену цену услуге (која предстваља бруто вредност за обрачун пореза на добит по одбитку) .

Рачун гласи: Јавно предузеће „Електропривреда Србије“ Београд, ОГРАНАК ХЕ Ђердап, Трг краља Петра број 1, 19 320 Кладово, ПИБ (103920327)

Рачун мора бити достављен на адресу Корисника: Јавно предузеће „Електропривреда Србије“ Београд, ОГРАНАК ХЕ Ђердап, Трг краља Петра број 1, 19 320 Кладово, ПИБ (103920327), са обавезним прилозима, са читко написаним именом и презименом и потписом овлашћеног лица Корисника услуга.

**Напомена:** Под даном пријема рачуна подразумева се дан када је исти примљен (заведен) у архиви Корисника Услуга (адреса: Трг Краља Петра 1, 19 320 Кладово), тј. релевантан је датум на пријемном печату Корисника Услуге.

**Члан 4**.

Адресе Уговорних страна за пријем писмена и поште, су следеће:

Корисник услуге:

Јавно предузеће „Електропривреда Србије“ Београд, Огранак „ХЕ Ђердап“ Трг Краља Петра 1, 19 320 Кладово

Пружалац услуге: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Подизвођач: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**ОБАВЕЗЕ КОРИСНИКА УСЛУГЕ**

**Члан 5**.

Корисник услуга се обавезује да Пружаоцу услуге изврши исплату цене Услуге из члана 2. у складу са извршеним активностима а на начин и у роковима утврђеним чланом 3. овог Уговора.

Све исплате по основу овог Уговора биће извршене на рачун Пружаоца услуге:

бр рачуна: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ код банке:\_\_\_\_\_\_\_\_\_\_\_\_

Корисник услуга се обавезује и да:

1. Пружаоцу услуге омогући извршење уговорене обавезе;
2. Врши контролу рада извршилаца услуга ФТО и у случају неправилности (алкохолисаност, спавање на радном месту, непажња на раду, непридржавање упутстава и др.) овлашћено лице Огранка „ХЕ Ђердап“ ће о томе сачинити Записник и о томе обавестити Пружаоца услуга и наложити да се тај извршилац не ангажује на пословима ФТО у Огранку ХЕ Ђердап;
3. све друге уговорне обавезе изврши у складу са одредбама овог Уговора.

**УВОЂЕЊЕ ПРУЖАОЦА УСЛУГЕ У ПОСАО**

**Члан 6.**

Приликом увођења у посао, Пружалац услуга се обавезује да, за сваког непосредног извршиоца, преда Кориснику услуга следећа документа, и то:

1. списак свих непосредних извршилаца који ће бити ангажовани на извршавању послова одређеног радног места, са навођењем радног места и локације објекта, а у складу са табелом локација објеката из Техничке спецификације, као и са навођењем најмање још и следећих података за сваког непосредног извршиоца: име и презиме, ЈМБГ и број личне карте,

2. оверене фотокопије личне карте сваког непосредног извршиоца са списка,

3. Оверена фотокопија лиценце службеника обезбеђења са списка извршиоца

4. Пружалац услуге се обавезује да обезбеди да, приликом увођења у посао, надлежном (овлашћеном) лицу Корисника услуга преда, искључиво на увид, оригинале поднетих оверених фотокопија доказа предвиђених у тачкама 2 i 3, . претходног става.

О чињеницама из претходног става, сачињава се посебан записник којим се констатују све битне чињенице и који потписују представници обе уговорне стране.

**Члан 7.**

О увођењу у посао сачињава се посебан записник.

Записник о увођењу у посао потписују најмање по један овлашћени представник сваке од уговорних страна.

Записником о увођењу у посао се констатују најмање следеће чињенице, и то:

- назнака уговора по ком се врши увођење у посао,

- датум увођења у посао,

- констатација по питању да ли је Пружалац услуга предао Кориснику услуга сва документа из члана 6. овог Уговора,

- прецизно навођење сваког недостатка који је овим уговором предвиђен,

- као и евентуално потребне, друге битне чињенице које се односе поступак увођења у посао, а које одреди Корисник услуге.

**Члан 8.**

Уколико Пружалац услуга, приликом увођења у посао, нема и/или не преда Кориснику услуга све доказе предвиђене чланом 6. овог Уговора, о стручној оспособљености сваког свог непосредног извршиоца - запосленог за извршавање послова на конкретном радном месту, а према захтевима Корисника услуга, Корисник услуга ће одбити увођење у посао Пружаоца услуга, с тим што је дужан да му одмах укаже на све недостатке и да исте недостатке евидентира у посебан записник.

У случају из претходног става, Пружалац услуга има право да у даљем року од 3 (словима: три) календарска дана отклони све недостатке које га онемогућују да се уведе у посао.

Уколико Пружалац услуге не отклони недостатке ни у року из претходног става, сматраће се да овај уговор није ни закључен, односно да је Пружалац услуге одустао од овог уговора, те да овај уговор не производи никакво правно дејство.

О увођењу у посао из претходног става, сачињава се посебан записник којим се констатују све битне чињенице и који потписују представници обе уговорне стране.

У случају из става 3. овог члана, Корисник услуге ће реализовати (активирати) поднету банкарску гаранцију коју је Пружалац услуге поднео као средство финансијског обезбеђења за добро извршење посла.

**ОБАВЕЗЕ ПРУЖАОЦА УСЛУГЕ**

**Члан 9**.

Пружалац услуге је дужан да у року од 8 (словима:осам) дана благовремено затражи од Корисника услуге све потребне информације, разјашњења, документацију и друге релевантне податке неопходне за извршење овог Уговора.

Уколико Пружалац услуге не поступи у складу са ставом првим овог члана, сматраће се да је благовремено прибавио све потребне податке за извршење Услуге у целости.

Пружалац услуге је дужан да пружи Услугу Кориснику услуге у складу са својим целокупним знањем и искуством које поседује и обезбеди сва обавештења Кориснику услуге о унапређењима и побољшањима, иновацијама и техничким достигнућима, која се односе на предмет овог Уговора.

Пружалац услуге се обавезује да:

1. вршење послова физичког обезбеђења у ЈП ЕПС Огранак ХЕ Ђердап мора бити у складу са Законом о приватном обезбеђењу, општим и посебним дужности, као и упутсвима о раду сваког штићеног објекта или простора појединачно.
2. да за извршење предметних услуга, односно послова који чине предмет овог Уговора, ангажује искључиво непосредне извршиоце-који у потупности испуњавају све захтеване услове из конкурсне документације за извршење предметне јавне набавке у погледу њихове стручности
3. уговорене обавезе изврши у року, утврђеном у члану 12. овог Уговора;
4. физичко обезбеђење у ЈП ЕПС – Огранак ХЕ Ђердап Кладово, врши се према распореду који одобри овлашћено лице Огранка ХЕ Ђердап, а у складу са Планом обезбеђења Огранка ХЕ Ђердап.
5. обезбеди прописану летњу/зимску униформу у складу са Правилником о боји и саставним деловима униформе службеника обезбеђења и општим актом пружаоца услуга;
6. обезбеди да извршиоци  морају имати службено наоружање у складу са Законом о приватном обезбеђењу, за сваку позицију обезбеђења на основу Спецификације позиција обезбеђења из конкурсне документације.
7. одреди лице које ће координирати радом на пружању услуга код Корисника услуга и поступати по налозима овлашћеног лица Корисника услуга за реализацију уговора. Број координатора ће се утврдити у складу са потребама Корисника услуга;
8. обезбеди превоз и исхрану својих запослених ангажованих код Корисника услуга;
9. да осигура своје запослене који су ангажовани код Корисника услуга за време трајања уговора;
10. спроводи мере безбедности и здравља на раду
11. у току реализације уговора обезбеди потребан број лиценцираних извршилаца, одговарајуће квалификационе струке, за вршење предметних послова (да организује коришћење годишњих одмора или боловања извршилаца ангажованих код Корисника услуга тако да се не смањи број потребних извршилаца за предметне послове);
12. води евиденцију о радном времену и исту доставља на оверу овлашћеном лицу Огранка ХЕ Ђердап. Пружалац услуга ће доставити списак извршилаца који ће бити ангажовани најкасније последњег дана у месецу за следећи месец.
13. да одреди лице/а које ће координирати рад извршилаца и предузимати све радње по налогу овлашћеног лица у Огранку ХЕ Ђердап за реализацију уговора. Приликом закључења уговора Пружалац услуга ће доставити списак извршилаца за следећи месец након закључења уговора и списак лица овлашћених за надзор извршилаца и предузимање мера по налогу овлашћеног лица Огранка ХЕ Ђердап.
14. на захтев Корисника услуга, а у року од 7 (словима:седам) дана од дана увођења у посао, уградити ће 2 сета опреме за технички систем заштите периметра (детекција и видео верификација покрета) које ће Пружалац услуга поставити на објектима Корисника услуга.
15. да на захтев овлашћених лица Корисника услуга, а у року од седам дана од дана увођења у посао, угради систем за електронску верификацију присуства службеника обезбеђења у реалном времену којим се одређује учесталост патролирања и присутност на местима;
16. адекватно реагује на евентуалне непредвиђене тешкоће у реализацији посла, које могу да доведу у питање испуњење уговорног рока;
17. уважава захтеве и сугестије корисника услуга у складу са техничком документацијом, стандардима и нормама из ове области;
18. извршиоци,  које ангажује Пружалац услуге, а који врше физичко обезбеђење лица и имовине, за време свог ангажовања  треба да имају подесна средства комуникације међусобно и са овлашћеним службеним лицима Огранка ХЕ Ђердап.
19. извршиоци,  које ангажује Пружалац услуге, а који врше физичку заштиту лица и имовине, у складу са насталом ситуацијом, и по потреби , треба одмах да обавесте надлежне јавне службе (полицију, ватрогасце, хитну помоћ) и овлашћена лица Огранка ХЕ Ђердап о ванредним догађајима.
20. да на посебан захтев овлашћеног лица обезбеђења Огранка ХЕ Ђердап, уз најаву најмање 24 часа раније, обезбеди појачано или додатно физичку заштиту у људству за потребе наручиоца на свим штићеним местима, како из Техничке спецификације, тако и на другим која нису обухваћена Техничком спецификацијом, а под ингеренцијом су Наручиоца посла.
21. да за време трајања Уговора, обезбеди ручне метал детекторе (5 комада) и постави их на позиције обезбеђења у складу са захтевом Наручиоца.
22. да обезбеди Кориснику услуге још две радио станице (мотороле) за овлашћена лица Наручиоца
23. свака позиција обезбеђења у трајању од 24 часа мора имати батеријску лампу, оптички уређај (двоглед) и уређај за контролу службеника обезбеђења, односно електронску верификацију обилазака штићеног простора са 5 локацијских тачака.
24. свако патролно возило мора поседовати батеријску лампу, ручни метал детектор, оптички уређај (двоглед) и уређај за ноћно осматрање.
25. мора имати уграђен систем за праћење у патролним возилима и мора омогућити Наручиоцу могућност праћења кретања патролних возила
26. по налогу Наручиоца услуге, пружа услуге физичког обезбеђења и на позицијама обезбеђења која нису обухваћена Спецификацијом позиција обезбеђења, а под ингеренцијом су Наручиоца посла
27. у складу са тачком бр.28 пружалац се обавезује, да на тим позицијама обезбеди металну касу за чување оружја
28. извршиоци,  које ангажује Пружалац услуге, а који врше физичко обезбеђење лица и имовине, у свом раду одржавају везу са запосленима Наручиоца који обављају послове обезбеђења.
29. Материјал снимљен фотоапаратом, мобилним телефоном или другим уређајем за снимање (фотографија, видеа и звука) достави Кориснику услуга и да га не користи у друге сврхе без сагласности Корисника услуга. Снимљени материјал је искључиво власништво Корисника услуга
30. да на свакој позицији коју обезбеђује има потписане Изјаве свих анагажованих службеника обезбеђења на том објекту, где се наводи: да су упознати са правилником рада службе физичког обезбеђења/општа правила за рад службеника обезбеђења, етичким кодексом и посебним правилима/упутством за рад службеника обезбеђења,
31. поседује најмање два видео – алармна система са видео надзором у реалном времену.
32. поседује најмање 5 алкометара

**Члан 10.**

Пружалац услуге се обавезује да, у року од 30 дана (осим за тачку 3) од дана увођења у посао, Кориснику услуге преда за сваког непосредног извршиоца - запосленог са јединственог списка и следећа документа, и то:

1. Фотокопију потврде о пријави на обавезно социјално осигурање - образац М3А или МА или други важећи образац и
2. Kопије лиценце за вршење специјалистичких послова службеника обезбеђења – са оружјем (ЛФ2)и копије лиценце за вршење основних послова службеника обезбеђења-без оружја (ЛФ1) на основу члана 8. и члана 11. Закона о приватном обезбеђењу, за свако приказано лице у списку, ако је ангажовано на пословима на основу техничке спецификације која је саставни део Конкурсне документације
3. О чињеницама из претходног става, сачињава се посебан записник којим се констатују све битне чињенице и који потписују представници обе уговорне стране.
4. Уколико Пружалац услуге не поступи у року и на начин из става 1 овог члана, Корисник услуге ће реализовати финансијског обезбеђења за добро извршење посла у складу са чланом 13. овог Уговора.

**Члан 11**.

Уговорне стране су у обавези да током реализације предмета овог Уговора, једна другој учине доступним све релевантне податке, документацију и информације којима располажу, а које су од значаја за извршење овог Уговора.

Уговорне стране су у обавези да по потреби предузму и друге обавезе које се покажу као нужне од значаја за реализацију предмета овог Уговора.

**РОК И МЕСТО ПРУЖАЊА УСЛУГЕ**

**Члан 12**.

Рок за извршење Услуге из члана 1. овог Уговора износи до 365 дана од дана увођења у посао или до реализације укупно планираних средстава за ову јавну набавку.

Место пружања услуге: ХЕ„Ђердап 1“, Кладово, ХЕ „Ђердап 2“, Неготин, “Власинске ХЕ“, Сурдулица, „ХЕ Пирот“ Пирот, Београд и Пожаревац.

**СРЕДСТВА ФИНАНСИЈСКОГ ОБЕЗБЕЂЕЊА**

**Члан 13**.

Пружалац услуге је обавезан да у тренутку потписивања Уговора, а најкасније у року од 10 (словима:десет) дана од дана обостраног потписивања овог Уговора, као одложни услов из чл. 74.ст.2. ("Сл. лист СФРJ", бр. 29/78, 39/85, 45/89 - oдлукa УСJ и 57/89, "Сл. лист СРJ", бр. 31/93 и "Сл. лист СЦГ", бр. 1/2003 - Устaвнa пoвeљa), (даље: ЗОО) преда Кориснику услуге, као средство финансијског обезбеђења за добро извршење посла у износу од 10% од укупне вредности уговора, без ПДВ, неопозиву, безусловну (без права на приговор) и на први позив наплативу банкарску гаранцију, која мора трајати најмање 30 (словима:тридесет) дана дуже од уговореног рока извршења Услуге, а евентуални продужетак тог рока има за последицу и продужење рока важења гаранције за исти број дана за који ће бити продужен рок за извршење обавеза по овом Уговору .

Корисник услуга ће уновчити дату банкарску гаранцију за добро извршење посла у случају да пружалац услуга не буде извршавао своје уговорне обавезе у роковима и на начин предвиђен уговором.

У случају да је пословно седиште банке гаранта у Републици Србији у случају спора по овој Гаранцији, утврђује се надлежност суда у Београду и примена материјалног права Републике Србије.

У случају да је пословно седиште банке гаранта изван Републике Србије у случају спора по овој Гаранцији, утврђује се надлежност Спољнотрговинске арбитраже при ПКС уз примену Правилника ПКС и процесног и материјалног права Републике Србије.

На банкарску гаранцију примењују се одредбе Једнобразних правила за гаранције УРДГ 758, Међународне коморе у Паризу.

Банкарска гаранција се не може уступити и није преносива без сагласности уговорних страна и емисионе банке. Ова гаранција истиче на наведени датум, без обзира да ли је овај документ враћен или није.

**Члан 13.1.**

Пружалац услуге је у обавези да у року од 10 (словима: десет) дана од дана ступања Уговора на снагу достави полису осигурања.

Достављена полиса осигурања мора бити у укупном износу осигуране суме не мањом од 150.000.000,00 динара по једном штетном догађају и која важи за неограничени број штетних догађаја током трајања осигурања.

Полиса издата са сумом која гласи на страну валуту, биће прерачуната у динаре, по средњем курсу Народне банке Србије, на дан отварања понуда.

Рок трајања полисе не сме бити краћи од годину дана, а Пружалац услуге је дужан да обезбеди важећу полису, за исте ризике, у истој висини осигуране суме током читавог рока трајања уговора.

Предметна полиса осигурања ће служити и као средство обезбеђења Корисника услуга односно осигурање Корисника услуге од одговорности Пружаоца услуге за евентуално причињену штету Пружаоца услуге по основу законске (опште) и професионалне одговорности и то :

- за штете настале, односно проузроковане за случај смрти, повреде тела или здравља као и оштећења или уништења ствари трећих лица и

- за штете настале, односно проузроковане из послова и активности Пружаоца услуге, као и/или из поседовања ствари. Под условима и активностима Пружаоца услуге, Наручилац подразумева све послове и активности које је Пружалац услуге дужан да предузима у циљу извршења свих услуга које су предмет закљученог уговора у поступку јавне набавке, за сво време трајања уговора.

**ИЗВРШИОЦИ**

**Члан 14**.

Извршиоци су ангажована лица од стране Пружаоца услуге.

Пружалац услуге доставља Кориснику услуге:

- Списак извршилаца, са наведеним квалификацијама свих извршилаца и прецизно дефинисаним активности које обављају у извршавању Услуге, са којим списком је сагласан Корисник услуге (Списак извршилаца дат је у Прилогу 5. овог Уговора)

Уколико се током извршења Услуге, појави оправдана потреба за заменом једног или више извршилаца, као и на необразложен захтев Корисника услуге Пружалац услуге је дужан да извршиоца замени другим извршиоцима са најмање истим стручним квалитетима и квалификацијама, уз претходну писану сагласност Корисника услуге.

Ако Пружалац услуге мора да повуче или замени било ког извршиоца Услуге за време трајања овог Уговора, све трошкове који настану таквом заменом сноси Пружалац услуге.

**Члан 15**.

Пружалац услуге и извршиоци који су ангажовани на извршавању активности које су предмет овог Уговора, дужни су да чувају поверљивост свих података и информација садржаних у документацији, извештајима, предрачунима, техничким подацима и обавештењима, до којих дођу у вези са реализацијом овог Уговора и да их користе искључиво за обављање те Услугe.

Информације, подаци и документација које је Корисник услуге доставио Пружаоцу услуге у извршавању предмета овог Уговора, Пружалац услуге не може стављати на располагање трећим лицима, без претходне писане сагласности Корисника услуге.

**Члан 16**.

Пружалац услуге је дужан да колективно осигура своје запослене (извршиоце) у случају повреде на раду, професионалних обољења и обољења у вези са радом.

Пружалац услуге је дужан да поседује полису осигурања од одговорности из делатности за штете причињене трећим лицима .

**Члан 17.**

Пружалац услуга је дужан да, у складу са законом, обустави послове на радном месту, уколико је забрану рада на радном месту или забрану употребе средства за рад, издало лице одређено, у складу са прописима, од стране Корисника услуга, да спроводи контролу примене превентивних мера за безбедан и здрав рад, док се не отклоне његове примедбе у вези са повредом безбедности и здравља на раду.

Пружалац услуга нема право на накнаду трошкова насталих због оправданог обустављања послова, на начин утврђен у ставу 1. oвог члана, нити може продужити рок за извршење послова, због тога што су послови обустављени од стране лица одређеног, у складу са прописима, од стране Корисника услуга за спровођење контроле примене превентивних мера за безбедан и здрав рад.

**ОВЛАШЋЕНИ ПРЕДСТАВНИЦИ ЗА ПРАЋЕЊЕ УГОВОРА**

**Члан 18**.

Овлашћени представници за праћење реализације Услуге из члана 1. овог Уговора су:

 - за Корисника услуге: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 - за Пружаоца услуге: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Овлашћења и дужности овлашћених представника за праћење реализације овог Уговора су да:

-Да сачине, потпишу и верификују Записник о пруженим услуга (без примедби);

-извршавају и друге дужности везане за реализацију предмета овог Уговора, по потреби.

**КВАЛИТАТИВНИ И КВАНТИТАТИВНИ ПРИЈЕМ**

**Члан 19**.

Квантитативни и квалитативни пријем Услуге врши се приликом пружања Услуге у присуству овлашћених представника за праћење Уговора.

У случају да се приликом пријема Услуге утврди да стварно стање не одговара обиму и квалитету, Корисник услуге је дужан да рекламацију записнички констатује и исту одмах достави Пружаоцу услуге у року од 5 (словима:пет) дана.

Пружалац услуге се обавезује да недостатке установљене од стране Корисника услуге приликом квантитативног и квалитативног пријема отклони у року од 3 (словима: три) дана од момента пријема рекламације о свом трошку.

**Члан 20.**

**БЕЗБЕДНОСТ И ЗДРАВЉЕ НА РАДУ**

Пружалац услуге дужан је да све послове које обавља у циљу реализације овог уговора, обавља поштујући прописе и ратификоване међународне конвенције о безбедности и здрављу на раду у Републици Србији. Пружалац услуге је дужан да се придржава аката Корисника услуге, односно докумената које Уговорне стране закључе из области безбедности и здравља на раду у складу са прописима Републике Србије.

Пружалац услуге је одговоран за предузимање свих мера безбедности и здравља на раду, које je, полазећи од специфичности послова које су предмет овог Уговора, технологије рада и стеченог искуствa, неопходно спровести како би се заштитили запослени код Пружаоца услуге, као и друга лица која Пружалац услуге ангажује приликом пружања услуге и имовина.

У случају било каквог кршења обавезе наведене у ставу 1. и 2. овог члана Корисник услуге може раскинути овај Уговор.

**Члан 21.**

Права и обавезе Уговорних страна у вези са безбедности и здрављем на раду дефинисане су у Прилогу о безбедности и здрављу на раду, који као прилог чини саставни део овог Уговора.

**Члан 22.**

Пружалац услуге дужан је да колективно осигура своје запослене (извршиоце) у случају повреде на раду, професионалних обољења и обољења у вези са радом.

**Члан 23.**

Пружалац услуге је дужан да Кориснику услуге и/или његовим запосленима надокнади штету која је настала због непридржавања прописаних мера безбедности и здравља на раду од стране Пружаоца услуге, односно његових запослених, као и других лица које је ангажовао Пружалац услуге, ради обављања послова који су предмет овог Уговора.

Под штетом, у смислу става 1. овог члана, подразумева се нематеријална штета настала услед смрти или повреде запосленог код Корисника услуге, штета настала на имовини Корисника услуге, као и сви други трошкови и накнаде које је имао Корисник услуге ради отклањања последица настале штете.

Пружалац услуге је дужан да поседује полису осигурања од одговорности из делатности за штете причињене трећим лицима .

**Члан 24.**

Пружалац услуге је дужан да, у складу са Законом о безбедности и здравља на раду („Службени гласник РС“, бр. 101/2005 и 91/2015), (даља: Закон о БЗР), обустави послове на радном месту уколико је забрану рада на радном месту или забрану употребе средства за рад издало лице одређено од стране Корисника услуге, у складу са прописима, од стране Корисника услуге, као и да спроводи контролу примене превентивних мера за безбедан и здрав рад, док се не отклоне примедбе Корисника услуге.

Пружалац услуге нема право на накнаду трошкова насталих због оправданог обустављања послова на начин утврђен у ставу 1. овог члана, нити може продужити рок за пружање услуга, због тога што су послови обустављени од стране лица одређеног од стране Корисника услуге за спровођење контроле примене превентивних мера за безбедан и здрав рад.

**ВИША СИЛА**

**Члан 25**.

Под дејством више силе сматра се случај који ослобађа од одговорности за извршавање свих или неких уговорених обавеза и за накнаду штете за делимично или потпуно неизвршење уговорних обавеза, за ону уговорну страну код које је наступио случај више силе, или обе уговорне стране када је код обе уговорне стране наступио случај више силе, а извршење обавеза које је онемогућено због дејства више силе, одлаже се за време њеног трајања.

Уговорна страна којој је извршавање уговорних Услуга онемогућено услед дејства више силе је у обавези да одмах, без одлагања, а најкасније у року од 48 (словима: четрдесетосам) часова, од часа наступања случаја више силе, писаним путем обавести другу Уговорну страну о настанку више силе и њеном процењеном или очекиваном трајању, уз достављање доказа о постојању више силе.

За време трајања више силе свака Уговорна страна сноси своје трошкове и ниједан трошак, или губитак једне и/или обе Уговорне стране, који је настао за време трајања више силе, или у вези дејства више силе, се не сматра штетом коју је обавезна да надокнади друга Уговорна страна, ни за време трајања више силе, ни по њеном престанку.

Уколико деловање више силе траје дуже од 30 (словима:тридесет) календарских дана, уговорне стране ће се договорити о даљем поступању у извршавању одредаба овог Уговора – одлагању испуњења и о томе ће закључити анекс овог Уговора, или ће се договорити о раскиду овог Уговора, с тим да у случају раскида Уговора по овом основу – ниједна од Уговорних страна не стиче право на накнаду било какве штете.

У случају из претходног става овог члана Уговора Корисник услуге ће поступати у складу са чланом 115. Закона.

**НАКНАДА ШТЕТЕ**

**Члан 26**.

Пружалац услуге је у складу са ЗОО одговоран за штету коју је претрпео Корисник услуге неиспуњењем, делимичним испуњењем или задоцњењем у испуњењу обавеза преузетих овим Уговором.

Уколико Корисник услуге претрпи штету због чињења или нечињења Пружаоца услуге и уколико се Уговорне стране сагласе око основа и висине претрпљене штете, Пружалац услуге је сагласан да Кориснику услуге исту накнади, тако што Корисник услуге има право на наплату накнаде штете без посебног обавештења Пружаоца услуге уз издавање одговарајућег обрачуна са роком плаћања од 15 (словима:петнаест) дана од датума издавања истог.

Ниједна Уговорна страна неће бити одговорна за било какве посредне штете и/или за измаклу корист у било ком виду, које би биле изван оквира непосредних обичних штета, а које би могле да проистекну из или у вези са овим Уговором, изузев уколико је у питању груба непажња или поступање изван професионалних стандарда за ову врсту услуга на страни Пружаоца услуге.

**УГОВОРНА КАЗНА**

**Члан 27**.

У случају да се приликом ненајављене контроле од стране Корисника услуге утврди да службеник обезбеђења је у алколисаном стању, није прописно униформисан, не поседује сву техничку опремљеност захтевану овим Уговором или не поседује Лиценцу за вршење послова приватног обезбеђења (ЛФ2), о чему се сачињава Записник, Корисника услуге задржава право да наплати уговорене пенале, у износу од 0,02% од цене из појединачно закљученог Уговора, у максималном износу од 10% од цене Уговора без пореза на додату вредност.

Плаћање пенала у складу са претходним ставом доспева у року од 10 (словима: десет) дана од дана издавања рачуна од стране Корисника услуге за уговорне пенале.

Уколико Корисник услуге услед кашњења из ст.1. овог члана, претрпи штету која је већа од износа тих пенала, има право на накнаду разлике између претрпљене штете у целости и исплаћених пенала.

**РАСКИД УГОВОРА**

**Члан 28**.

Свака Уговорне стране може једнострано раскинути овај Уговор пре истека рока, у случају непридржавања друге Уговорне стране, одредби овог Уговора, неотпочињања или неквалитетног извршења Услуге која је предмет овог Уговора, достављањем писане изјаве о једностраном раскиду Уговора другој Уговорној страни и уз поштовање отказног рока од 15 (словима: петнаест) дана од дана достављања писане изјаве.

Корисник услуге може једнострано раскинути овај Уговор пре истека рока услед престанка потребе за ангажовањем Пружаоца услуге, достављањем писане изјаве о једностраном раскиду Уговора Пружаоцу услуге и уз поштовање отказног рока од 15 (словима: петнаест) дана од дана достављања писане изјаве.

Уколико било која Уговорних страна откаже овај Уговор без оправданог, односно објективног и доказаног разлога, друга Уговорна страна има право да на име неоправданог отказа наплати уговорну казну из члана 25. овог Уговора, у висини од 10% од укупне вредности Уговора, у свему у складу са ЗОО, одговорност за штету због неиспуњења, делимичног испуњења или задоцњења у испуњењу обавеза преузетих овим Уговором.

**ЗАКЉУЧИВАЊЕ И СТУПАЊЕ НА СНАГУ**

**Члан 29**.

Овај Уговор сматра се закљученим када га потпишу законски заступници Уговорних страна.

Овај Уговор ступа на снагу када Пружалац услуге у складу са роковима из члана 13. и члана 13.1. овог Уговора достави средства финансијског обезбеђења.

**Члан 30**.

Овај Уговор се закључује на период до 365 дана или до исцрпљења уговореног износа из члана 2. овог Уговора.

**Члан 31**.

Овај Уговор и његови Прилози од 1 до 8 из члана 39. овог Уговора, сачињени су на српском језику.

На овај Уговор примењују се закони Републике Србије.

**ИЗМЕНЕ ТОКОМ ТРАЈАЊА УГОВОРА**

**Члан 32**.

Уговорне страна током трајања овог Уговора због промењених околности ближе одређених у члану 115. Закона, могу у писменој форми путем Анекса извршити измене и допуне овог Уговора.

Корисник услуга може повећати обим предмета јавне набавке из уговора о јавној набавци за максимално до 5% укупне вредности уговора под условом да има обезбеђена финансијска средства, у следећим случајевима:

-у случају непредвиђених околности приликом реализације Уговора, за које се није могло знати приликом планирања набавке.

-у случају да приликом реализације уговора наступе објективне околности због којих је потребно извршити додатне или непредвиђене услуге које су неопходне да би се реализовао предмет набавке.

Након закључења уговора о јавној набавци наручилац може да дозволи промену цене и других битних елемената уговора из објективних разлога, као што су: виша сила, измена важећих законских прописа, мере државних органа и измењене околности на тржишту настале услед више силе.

**РЕШАВАЊЕ СПОРОВА**

**Члан 33**.

Све неспоразуме који могу настати из овог Уговора, Уговорне стране ће настојати да реше споразумно, а уколико у томе не успеју Уговорне стране су сагласне да сваки спор настао из овог Уговора буде коначно решен од стране стварно надлежног суда у Београду.

**ЗАВРШНЕ ОДРЕДБЕ**

**Члан 34**.

Ниједна Уговорна страна нема право да неко од својих права и обавеза из овог Уговора уступи, прода нити заложи трећем лицу без претходне писане сагласности друге Уговорене сране.

**Члан 35**.

Неважење било које одредбе овог Уговора неће имати утицаја на важење осталих одредби Уговора, уколико битно не утиче на реализацију овог Уговора.

**Члан 36.**

Уколико у току трајања овог Уговора дође до статусних промена код уговорних страна, права и обавезе прелазе на одговарајућег правног следбеника.

Након закључења и ступања на правну снагу овог Уговора, Корисник услуге може да дозволи, а Пружалац услуге је обавезан да прихвати промену страна ус поразуму због статусних промена код Корисника услуге, у складу са Уговором о статусној промени.

**Члан 37.**

Пружалац услуге је дужан да без одлагања, а најкасније у року од 5 (словима: пет) дана од дана настанка промене у било којем од података у вези са испуњеношћу услова из поступка јавне набавке, о насталој промени писмено обавести Корисника услуге и да је документује на прописан начин.

Уговорне стране су обавезне да једна другу без одлагања обавесте о свим променама које могу утицати на реализацију овог Уговора.

**Члан 38**.

На односе Уговорних страна, који нису уређени овим Уговором, примењују се одговарајуће одредбе ЗОО и других закона, подзаконских аката, стандарда и техничких норматива Републике Србије, примењивих с обзиром на предмет овог Уговора.

**Члан 39**.

Саставни део овог Уговора чине:

Прилог број 1 Конкурсна документација;([www.ujn.gov.rs](http://www.ujn.gov.rs) ; šifra\_\_\_\_\_\_\_\_\_\_\_)

Прилог број 2 Понуда;

Прилог број 3 Структура цене из Понуде

Прилог број 4 Техничка спецификација;

Прилог број 5 Списак извршилаца;

Прилог број 6 Безбедност и здравље на раду;

Прилог број 7 Уговор о чувању пословне тајне и поверљивих информација

Прилог број 8 Споразум о заједничком извршењу услуге

**Члан 40**.

Овај Уговор се закључује у 6 (словима: шест) примерака од којих свака Уговорна страна задржава по 3 (словима: три) идентична примерка Уговора.

 **КОРИСНИК УСЛУГЕ**  **ПРУЖАЛАЦ УСЛУГЕ**

 Јавно предузеће

„Електропривреда Србије“ Београд

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Милорад Грчић име и презиме

 в.д. директора функција